Komisijos reglamentas (EEB) Nr. 2123/89
1989 m. liepos 14 d.
nustatantis kiaulienos reprezentacinių rinkų Bendrijoje sąrašą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75, dėl bendro kiaulienos rinkos organizavimo [1] su paskutiniais pakeitimais, padarytais Reglamente (EEB) Nr. 1249/89 [2], ypač į 4 straipsnio 6 dalį,
kadangi Reglamento (EEB) Nr. 2759/75 4 straipsnio 2 dalis numato, kad skerdienos kainos Bendrijos rinkoje turi būti nustatomos pagal kainas reprezentacinėse rinkose;
kadangi, norint taikyti šią nuostatą, turi būti sudarytas reprezentacinių rinkų sąrašas; kadangi nustatant kiaulių skerdienos kainas, turi būti remiamasi laisvomis tiesiogiai iš rinkos arba iš skerdyklų skelbiamomis kainomis, beje kaip ir iš laisvų skelbiamų kainų, nustatytų kainų skelbimo centruose ir kurių visuma sudaro kiekvienos valstybės narės reprezentacinę rinką;
kadangi Vokietijoje, Danijoje, Prancūzijoje, Graikijoje, Nyderlanduose ir Jungtinėje Karalystėje kaina, kurią moka valstybinės ir privačios skerdyklos, yra nustatoma vieno ar keleto kainų skelbimo centrų įvairiems regionams; kadangi Italijoje, Airijoje ir Liuksemburge kainos yra tiesiogiai registruojamos svarbiausiose prekybos vietose, kai tuo tarpu Belgijoje ir Ispanijoje laisvos skelbiamos kainos yra nustatomos apskaičiuojant vidurkį tarp rinkos ir skerdyklų laisvų skelbiamų kainų iš vienos pusės ir kainų skelbimo centruose iš kitos pusės;
kadangi šiuo reglamentu siekiama pakeisti sąrašą, pateiktą 1981 m. sausio 1 d. priimtame Tarybos reglamente (EEB) Nr. 43/81, kuriame buvo nustatytas Bendrijos reprezentacinių kiaulienos rinkų sąrašas [3], su paskutiniais pakeitimais, padarytais Reglamente (EEB) Nr. 3553/88 [4];
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reprezentacinės rinkos, kaip numatyta Reglamento (EEB) Nr. 2759/75 4 straipsnio 2 dalyje, yra rinkos, išvardytos priede.
2 straipsnis
Nuorodos į Reglamentą (EEB) Nr. 43/81 yra interpretuojamos, kaip nuorodos į šį reglamentą.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1989 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. liepos 14 d.